 **PRIJEDLOG**

 GRADSKO VIJEĆE

KLASA: 340-01/17-01/01

## URBROJ: 2186/18-02/1-18-11

Ludbreg, 09. veljače 2018. god.

 Na temelju članka 36. Zakona o koncesijama («Narodne novine», br. 69/17), članka 12. Zakona o komunalnom gospodarstvu („Narodne novine“ br. 36/95, 70/97, 128/99, 57/00, 129/00, 59/01, 26/03 – pročišćeni tekst, 82/04, 110/04 – Uredba, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15), čl. 8. Odluke o komunalnim djelatnostima na području Grada Ludbrega („Službeni vjesnik Varaždinske županije“, br. 07/10)**,** članka 33. Statuta Grada Ludbrega („Službeni vjesnik Varaždinske županije“, br. 23/09, 17/13 i 40/13 – pročišćeni tekst), Gradsko vijeće Grada Ludbrega na 6. sjednici održanoj dana 09. veljače 2018. g., donosi sljedeću

# ODLUKU O DAVANJU KONCESIJE

**za obavljanje komunalne djelatnosti parkiranja na**

**javnim površinama na području** Grada Ludbrega

**I.**

 **Davatelj koncesije**: **Grad Ludbreg**, Trg Sv. Trojstva 14, OIB: 84947290034 (u daljnjem tekstu: davatelj koncesije) za obavljanje komunalne djelatnosti parkiranja na javnim površinama na području Grada Ludbrega, daje koncesiju odabranom ponuditelju **CRTORAD d.o.o.,** Varaždinska ulica, odvojak III - 1, Jalkovec, 42000 Varaždin, OIB:11220039593 (u daljnjem tekstu: korisnik koncesije)

**II.**

 **Priroda i opseg djelatnosti koncesije:** djelatnost parkiranja na javnim površina na području Grada Ludbrega uključuje upravljanje tim površinama, njihovo održavanje, naplata i kontrola naplate parkiranja i drugi poslovi s tim u vezi te obavljanje nadzora i premještanje parkiranih vozila na površinama javne namjene.

 Svrha i cilj koncesije je osigurati redovito i kvalitetno obavljanje djelatnosti parkiranja na javnim površina u centru naselja Ludbreg tijekom cijele godine, kao i na javnim površinama u širem dijelu naselja Ludbreg za vrijeme održavanja zabavnih, vjerskih, sportskih, sajmenih, političkih i drugih sličnih manifestacija, a osobito za vrijeme održavanja manifestacije „Ludbreška Sveta Nedjelja“.

**III.**

 **Rok trajanja i visina naknade za koncesiju: p**redmetna koncesija iz točke I. ove Odluke daje se na rok od pet (5) godina, prema Srednjoročnom (trogodišnjem) planu davanja koncesija na području Grada Ludbrega za razdoblje 2017 - 2019. godine, uz naknadu za koncesiju u iznosu od 100.000,00 kn (slovima: stotisućakuna) godišnje.

**V.**

 Ovlašćuje se gradonačelnik Grada Ludbrega da na temelju ove Odluke s koncesionarom zaključi Ugovor o koncesiji, kojim će se utvrditi prava i obveze davatelja i korisnika koncesije, najkasnije u roku od deset dana od isteka razdoblja mirovanja od 15 dana od dana dostave Odluke o davanju koncesije ponuditelju, odnosno deset dana od dana kada je Odluka o davanju koncesije postala izvršna.

 Sklapanjem Ugovora o koncesiji koncesionar stječe prava i preuzima obveze koje proizlaze iz predmetnog Ugovora i sukladno pravima i obvezama navedenim u Dokumentaciji za nadmetanje.

**VI.**

 Odabrani ponuditelj dužan je prije sklapanja ugovora o koncesiji, kao uvjet za njegovo sklapanje, predati davatelju koncesije jamstvo za uredno ispunjenje ugovora i naknadu štete koja može nastati zbog neispunjenja obveza iz ugovora o koncesiji, u obliku bjanko zadužnice, ovjerene kod javnog bilježnika, na iznos od 100.000,00 kn.

**VII.**

 Ova Odluka stupa na snagu danom donošenja.

**Obrazloženje razloga za odabir ponuditelja**

 Grad Ludbreg je kao davatelj koncesije sukladno odredbama Zakona o koncesijama pokrenuo postupak davanja koncesije za javnu uslugu komunalne djelatnosti parkiranja na javnim površina na području Grada Ludbrega, evidencijski broj koncesije: 1-17-K, temeljem Obavijesti o namjeri davanja koncesije za obavljanje komunalne djelatnosti parkiranja na javnim površinama na području Grada Ludbrega objavljene u Elektroničkom oglasniku javne nabave Narodnih novina pod brojem: 2017/S 01K-0025563, datum slanja: 5. 12. 2017., datum objave: 06. 12. 2017.

 Sukladno navedenoj Obavijesti zainteresirani gospodarski subjekti mogli su dostaviti svoje ponude u roku za dostavu ponuda koji je određen danom 05. 01. 2018. godine u 11:00 sati u prostorijama Grada Ludbrega, Trg Sv. Trojstva 14, kada je Naručitelj pristupio javnom otvaranju ponuda.

 Uvidom u urudžbeni zapisnik Naručitelja te Zapisnik o otvaranju ponuda utvrđeno je da je do krajnjeg roka za dostavu ponuda 5. siječnja 2018. do 11:00 sati pristigla jedna (1) ponuda i to slijedećeg ponuditelja: CRTORAD d.o.o. Varaždinska ulica, odvojak III-1, Jalkovec, 42000 Varaždin, OIB:11220039593, s ponuđenom naknadom za koncesiju u iznosu od 100.000,00 kn godišnje.

 Pregledom i ocjenom pristigle ponude utvrđeno kako je imenovani ponuditelj **dostavio prihvatljivu, prikladnu i pravilnu ponudu** koja u potpunosti zadovoljava uvjete iz dokumentacije za nadmetanje, sve tražene uvjete prema Zakonu o koncesijama te Zakonu o javnoj nabavi i koja je prema kriteriju najviše ponuđene naknade (čl. 35. St. (1) točka 2. Zakona o koncesijama, NN 69/2017) ponuđenom naknadom za koncesiju u iznosu od 100.000,00 kn godišnje - ocijenjena najpovoljnijom.

 Stručno povjerenstvo je temeljem članka 36. Zakona o koncesijama (NN 69/17). za davanje koncesije za obavljanje javne usluge komunalne djelatnosti parkiranja na javnim površina na području Grada Ludbrega **predložilo odabir ponuditelja CRTORAD d.o.o.** Varaždinska ulica, Odvojak III-1, Jalkovec, 42000 Varaždin, OIB:11220039593, s obzirom da je imenovani ponuditelj ponudio koncesijsku naknadu u iznosu od 100.000,00 kuna godišnje **te je njegova ponuda (**URBROJ: 383-17-8) **ocjenjena prihvatljivom prema kriteriju najviše ponuđene naknade.**

Slijedom navedenog odlučeno je kao u izreci ove Odluke.

 **Pouka o pravnom lijeku**

 Protiv Odluke o davanju koncesije ili Odluke o poništenju postupka davanja koncesije može se izjaviti žalba u pisanom obliku Državnoj komisiji za kontrolu postupaka javne nabave (Koturaška cesta 43/IV, 10000 Zagreb), neposredno ili preporučenom pošiljkom u roku od 10 dana, računajući od dana:

* Objave poziva na nadmetanje u odnosu na sadržaj poziva za nadmetanje i dokumentacije za nadmetanje,
* Objave izmjene dokumentacije za nadmetanje u odnosu na sadržaj izmjene dokumentacije,
* Otvaranje ponuda u odnosu na propuštanje naručitelja da odgovori na pravodobno dostavljen zahtjev za objašnjenjem ili izmjenom vezanom za dokumentaciju za nadmetanje te na postupak otvaranja ponuda,
* Primitka odluke o odabiru ili odluke o poništenju u odnosu na postupak pregleda, ocjene i odabira ponuda odnosno razloge poništenja.

 Žalitelj koji je propustio izjaviti žalbu u određenoj fazi postupka nema pravo na žalbu u kasnijoj fazi postupka za prethodnu fazu.

 Žalitelj je dužan istodobno jedan primjerak žalbe dostaviti i davatelju koncesije na dokaziv način.

 Pravodobnost žalbe utvrđuje Državna komisija, a žalbeni postupak se provodi sukladno Zakonu o javnoj nabavi (ZJN 120-2016)

 **Predsjednik Gradskog vijeća**

 Antun Šimić

Odluka se dostavlja s preslikom Zapisnika o pregledu i ocjeni ponuda:

* **CRTORAD d.o.o. Varaždinska ulica, odvojak III, Jalkovec, 42000 Varaždin** – osobnom dostavom
* **Arhiva**, ovdje
* Odluka o davanju koncesije, kao i njezine izmjene, bez odgode se objavljuje u Elektroničkom oglasniku javne nabave Republike Hrvatske na standardnom obrascu, a po potrebi i u drugim sredstvima javnog priopćavanja Republike Hrvatske